62023CO0488_INF
Ordonanța Curții (Camera a noua) din 12 ianuarie 2024 –[Naniowski] (
i
)
(Cauza C‑488/23)
„Trimitere preliminară – Articolul 99 din Regulamentul de procedură al Curții – Răspuns care poate fi în mod clar dedus din jurisprudență – Clauze abuzive în contractele încheiate cu consumatorii – Directiva 93/13/CEE – Articolul 6 alineatul (1) și articolul 7 alineatul (1) – Contract de credit ipotecar indexat într‑o monedă străină – Efectele anulării acestui contract în totalitate – Adaptare judiciară a prestației corespunzătoare capitalului pus la dispoziție”
Protecția consumatorilor – Clauze abuzive în contractele încheiate cu consumatorii – Directiva 93/13 – Constatarea caracterului abuziv al unei clauze – Conținut – Contract de credit ipotecar – Contract care nu poate continua să existe după eliminarea clauzelor abuzive – Anularea contractului – Jurisprudență națională care permite instituției de credit să solicite consumatorului o compensație, pe lângă rambursarea capitalului pus la dispoziție în executarea contractului și plata dobânzilor de întârziere la rata legală – Inadmisibilitate
[Directiva 93/13 a Consiliului, art. 6 alin. (1) și art. 7 alin. (1)]
(a se vedea punctele 23-25 și dispozitivul)
Dispozitivul
Articolul 6 alineatul (1) și articolul 7 alineatul (1) din Directiva 93/13/CEE a Consiliului din 5 aprilie 1993 privind clauzele abuzive în contractele încheiate cu consumatorii
trebuie interpretate în sensul că,
în contextul anulării în totalitate a unui contract de credit ipotecar încheiat cu un consumator de o instituție de credit pentru motivul că acest contract conține clauze abuzive fără de care nu poate continua să existe, se opun unei interpretări jurisprudențiale a dreptului unui stat membru potrivit căreia această instituție are dreptul de a solicita acestui consumator, pe lângă rambursarea sumelor corespunzătoare capitalului pus la dispoziție în executarea contractului respectiv și dobânzilor de întârziere la rata legală începând de la data punerii în întârziere, o compensație constând într‑o adaptare judiciară a prestației corespunzătoare acestui capital, în cazul unei modificări substanțiale a puterii de cumpărare a monedei în cauză după plata capitalului menționat către consumatorul respectiv.
(
i
)	Numele prezentei cauze este un nume fictiv. El nu corespunde numelui real al niciuneia dintre părțile la procedură.